Sasu Haapanen

pienoiskuva|Sasu Haapanen studiokuvassa.
Aleksander ”Sasu” Haapanen () oli suomalainen näyttelijä. 

 Ura 
Sasu Haapanen syntyi Helsingissä sorvari Aleksander Haapasen perheeseen. Hän suoritti musiikkiopintoja ja teatterikursseja, kunnes vuonna 1923 hän sai kiinnityksen Koiton Näyttämölle, jossa hän työskenteli kymmenen vuotta. Haapanen teki pitkän uran Helsingin Kansanteatteri-Työväenteatterissa 1933–1965 ja siitä muodostetussa Helsingin Kaupunginteatterissa aina eläkkeelle jäämiseensä vuoteen 1969 saakka. Hänen näyttämösuorituksistaan huomattavimpia olivat Hamletin nimiosa, Akusti Niskavuoren Hetassa sekä näytelmässä Hyvä maa rooli isänä.

Haapanen esiintyi myös noin neljässäkymmenessä elokuvassa vuosina 1936–1962. Hän näytteli erityisesti herrasmieskonnia ja sota-ajan elokuvissa venäläisiä roistoja. Ensimmäisen merkittävän filmiroolinsa Haapanen teki aatedraamassa Jääkärin morsian (1938). Hän esitti juutalaista Isakia, joka vakoilee venäläisten hyväksi. Koomikkona hän ansioitui muun muassa kömpelön herrasmiesmäisen kirjailijan roolissa elokuvassa Markan tähden (1938).

Vuonna 1939 Haapanen näytteli kaikkiaan viidessä elokuvaroolissa, joista merkittävin oli elokuvaohjaaja Risto Karpalainen komediassa Herrat ovat herkkäuskoisia. Roistotyyppejä hän esitti muun muassa elokuvissa Viimeinen vieras (1941), Ryhmy ja Romppainen (1941), Onni pyörii (1942) ja Tyttö astuu elämään (1943). Elokuvassa Suomisen Ollin tempaus (1941) Haapanen on rehti ja isänmaallinen maalari Suominen.

Haapanen kertoi Elokuva-Aitalle vuonna 1944 kyllästyneensä roistojen esittämiseen, mutta toisaalta totesi uusien vivahteiden löytämisen erilaisiin konnatyyppeihin tuovan näyttelijänkyvyille haastetta. Mieluisiksi elokuvarooleikseen hän mainitsi Jääkärin morsiamen Isakin sekä Tuomari Martan (1943) nimismies Pellikan. Vuonna 1945 Haapanen tulkitsi ansiokkaasti miespääosaa Hella Wuolijoen näytelmään perustuvassa elokuvassa Vastamyrkky. Sodan jälkeen hän näytteli valkokankaalla sivuosia. Näistä huomattavin oli torikauppias Eriksson Maria Jotunin teksteihin perustuvassa elokuvassa Kun on tunteet (1954). Viimeisen elokuvaroolinsa Haapanen näytteli Maunu Kurkvaaran ohjaamassa elokuvassa Yksityisalue (1962).

Sasu Haapanen levytti vuonna 1930 noin 15 iskelmää, kuten ”Ali Baba”, ”Kaarina”, ”Kasakka” (”Tosca-valssi”) ja ”Särkynyt elämä”. 

Haapanen palkittiin vuonna 1955 Pro Finlandia -mitalilla. Hän esiintyi 1960-luvulla useissa televisiotuotannoissa ja radiokuunnelmissa. Haapanen tunnettiin varsinkin Outsiderin ja Reino Helismaan radiosarjojen käheänä kertojaäänenä.

Haapanen on haudattu Maunulan uurnalehtoon.

 Filmografia 

 Vuosi Elokuva Rooli 1936  VMV 6  Amerikan-Väiski, salakuljettaja 1938  Niskavuoren naiset  apteekkari Jääkärin morsian  Isak Poikamiesten holhokki  kauppamatkustaja Vilkki Suosalpa Markan tähden  kirjailija Topi Jousi 1939  Herrat ovat herkkäuskoisia  filmiohjaaja Risto Karpalainen Hätävara  historian opettaja Avoveteen  Jaakko Viklund Aktivistit  santarmiluutnantti Semenov 1940  Tottisalmen perillinen  Fredrik Värnehjelm Ketunhäntä kainalossa  kettufarmari Schneibelstein 1941  Viimeinen vieras  apulaisjohtaja Eeli Heliö Ryhmy ja Romppainen  Virt, kansainvälinen seikkailija 1942  Onni pyörii  Ilves Suomisen Ollin tempaus  maalari Suominen, Jaskan isä Oi, aika vanha, kultainen...!  asioitsija Holger Kanninen 1943  Tyttö astuu elämään  punaupseeri Tuomari Martta  nimismies Väinö Pellikka

 Vuosi Elokuva Rooli 1943  Katariina ja Munkkiniemen kreivi  Hans, kuski Synnitön lankeemus  Mihail 1944  Anja tule kotiin  Nikke Vuorento 1945  Vastamyrkky  pankinjohtaja Magnus Varanko Kolmastoista koputus  tohtori Velmar, vakoojaliigan johtaja 1947  Pimeänpirtin hävitys  Evert Björkell Tuhottu nuoruus  tohtori Albert Varjo 1952  Salakuljettajan laulu  liigan johtaja Hän tuli ikkunasta  salakuljettaja Yhden yön hinta  kertoja 1953  Maailman kaunein tyttö  Alfredo, keittiömestari Pekka Puupää kesälaitumilla  kiinteistövälittäjä Aadolf Muikku 1954  Kun on tunteet  kauppias Eriksson Onni etsii asuntoa  Leevi Liukas Niskavuoren Aarne  apteekkari 1955  Säkkijärven polkka  Viipurin Musiikkiopiston johtaja 1962  Yksityisalue  rakennusurakoitsija

 Lähteet 

 Aiheesta muualla 


Luokka:Suomalaiset elokuvanäyttelijät
Luokka:Suomalaiset laulajat
Luokka:Pro Finlandia -palkitut
Luokka:Vuonna 1905 syntyneet
Luokka:Vuonna 1986 kuolleet